标题：罗点
人物简介
罗点（1151-1195）字春伯，号此庵。宋崇仁县高垍（今江西省崇仁县石庄乡高溪村）人。官至代理兵部尚书。        罗点6岁即能文。淳熙二年（1175）举进士第二名（《宋会要辑稿》选举二之二一），即谓“榜眼”。初授定江军节度推官，丁父忧，受到漕运使赵汝愚的赏识，荐为太学博士。
淳熙十年（1183），任秘书省正字，调校书郎兼国史院编修。他针对奸佞当权，压制谏言，进行上疏。十二年（1185），任秘书郎兼皇太子宫小学教授。他选择古人事迹中可以汲取经验教训的文章，编成《鉴古录》，对皇室子孙进行讲授。十三年（1186），调为浙西（今江苏苏州）提举，并从属吏中选择贤能，入幕赞划，全面了解民间的利弊所在，政绩颇著。昆山、华亭之间有淀山湖，可以用来调节入湖各河的水量，但被皇室贵戚霸占淤田，造成水道阻塞。他上疏开浚，扩大蓄水容量，改善灌溉面积达百万顷之多。淳熙十四年（1187），由户部员外郎兼太子侍读，调为太常少卿兼权知平江府。十五年（1188），召为太常少卿兼侍立官。十六年（1189），光宗受禅登帝位，罗点奉命出使金邦，通报新帝即位。恰逢金邦世宗去世不久，迫罗点换去吉服，罗点不从，金人以上国自居，诘责国书中不应使用“宝位”一词，罗点回应：“圣人大宝曰位，不加宝字，何以别至尊？”金人无法使其屈服。还朝后，又向光宗提出许多切中时弊的政见。
绍熙三年（1192）十一月，光宗打算到重华宫朝贺太上皇，后却不去。罗点多次进谏，光宗皆不听，于是请求辞职，不准。十二月，调任代理兵部尚书。罗点与同僚先后奏疏35次，单独上奏章16次，当面口奏更多。他不惮天威之莫测，不惧后宫、宦侍之馋言，直言进谏光宗欠缺事亲之礼。而帝始终不予采纳，竟连孝宗丧事也不过问。直到宁宗继位（1194），人心始定。宁宗拜罗点为端明殿学士，签书枢密院事。同年九月，突然病故，年仅45岁，赠太保周国公，谥“文恭”。
罗点天性孝友，正直端庄，从不倚势压人，敢于发表自己的见解。他曾师从陆九渊，对陆甚为敬佩。事见《絜斋集》卷一二《罗公行状》。《宋史》卷三九三有传。
《宋史 罗点传》
字春伯，抚州崇仁人。六岁能文。登游熙三年进士第，授定江节度推官。累迁校书郎兼国史院编修官。岁旱，诏求言，点上封事，谓：“今时奸谀日甚，议论凡陋。无所可否，则曰得体；与世浮沈，则曰有量；众皆默，己独言，则曰沽名；众皆浊，己独清，则曰立异。此风不革，陛下虽欲大有为于天下，未见其可也。自旱叹为虐，陛下祷群祠，赦有罪，曾不足以感动。及朝求谠言，夕得甘雨，天心所示，昭然不诬。独不知陛下之求言，果欲用之否乎？如欲用之，则愿以所上封事，反覆详熟，当者审而后行，疑者咨而后决，如此则治象日著，而乱萌自消矣。”迁秘书郎兼皇太子宫小学教授。
宁宗时以皇孙封英国公，点兼教授，入讲至晡时不辍，左右请少憩，点曰：“国公务学不休，奈何止之。”又摭古事劝戒，为《鉴古录》以进。高宗崩，孝宗在谅暗，皇太子参决庶务，点时以户部员外郎兼太子侍讲，出使浙右，迁起居舍人，改太常少卿兼侍立修注官，被命使金告登宝位。会金有国丧，迫点易金带，点曰：“登位吉事也，必以吉服从事。有死而已，带不可易。”又诘点不当称“宝位”，点曰：“圣人大宝曰位，不加‘宝”字，何以别至尊。”金人不能夺。上尝谓点：“卿旧为宫僚，非他人比，有所欲言，毋惮启告。”点言：“君子得志常少，小人得志常多。盖君子志在天下国家，而不在一己，行必直道，言必正论，往往不忤人主，则忤贵近，不忤当路，则忤时俗。小人志在一己，而不在天下国家，所行所言，皆取悦之道。用其所以取忤者，其得志鲜矣；用其所以取悦者，其不得志亦鲜矣。若昔明主，念君子之难进，则极所以主张而覆护之；念小人之难退，则尽所以烛察而堤防之。”
皇子嘉王年及弱冠，点言：“此正亲师友、进德业之时，宜择端良忠直之士，参侍燕间。”遂除黄裳为翊善。又言：人主忧勤，则臣下协心；人主偷安，则臣下解体。今道涂之言，皆谓陛下每旦视朝，勉强听断，意不在事。宰执奏陈，备礼应答，侍从庶僚，备礼登对，而宫中燕游之乐，锡赍奢侈之费，已腾于众口。强敌对境，此声岂可出哉！”
绍熙三年十一月日长至，车驾将朝贺重华宫，既而中辍。点言：“自天子达庶人，节序拜亲，无有阙者，三纲五常，所系甚大，不当以为常事而忽之。”上过宫意未决，点奏：“陛下已涓日过宫，寿皇必引领以俟陛下。常人于朋友且不可以无信，况人主之事亲乎？今陛下久阙温凊，寿皇欲见不可得，万一忧思感疾，陛下将何以自解于天下？”
尝召对便殿，点言：“近者中外相传，或谓陛下内有所制，不能遽出，溺于酒色，不恤政事，果有之乎？”上曰：“无是。”点曰：“臣固知之。窃意宫禁间或有撄拂之事，姑以酒自遣耳。夫闾阎匹夫，处闺门逆境，容有纵酒自放者。人主宰制天下，此心如青天白日，当风雨雷电既霁之余，湛然虚明，岂容复有纤芥停留哉？”上犹未过宫。点又奏：“窃闻嘉王生朝，称寿禁中，以报劬劳之德，父子欢洽，宁不动心，上念两宫延望之意。”十一月，点以言不见听，求去，不许。十二月，试兵部尚书。
五年四月，上将幸玉津园，点请先过重华，又奏曰：“陛下为寿皇子，四十余年一无闲言，止缘初郊违豫，寿皇尝至南内督过，左右之人自此谗间，遂生忧疑。以臣观之，寿皇与天下相忘久矣。今大臣同心辅政，百执事奉法循理，宗室、戚里、三军、万姓皆无贰志，设有离间，诛之不疑。乃若深居不出，久亏子道，众口谤讟，祸患将作，不可以不虑。”上曰：“卿等可为朕调护之。”黄裳对曰：“父子之亲，何俟调护。”点曰：“陛下一出，即当释然。”上犹未行。点乃率讲官言之，上曰：“朕心未尝不思寿皇。”对曰：“陛下久阙定省，虽有此心，何以自白乎？”及寿皇不豫，点又随宰执班进谏。阁门吏止之，点叱之而入。上拂衣起，宰执引上裾，点亟前泣奏曰：“寿皇疾势已危，不及今一见，后悔何及。”群臣随上入至福宁殿，内侍阖门，众恸哭而退。越三日，点随宰执班起居，诏独引点入。点奏：“前日迫切献忠，举措失礼，陛下赦而不诛，然引裾亦故事也。”上曰：“引裾可也，何得辄入宫禁乎？”点引辛毗事以谢，且言：“寿皇止有一子，既付神器，惟恐见之不速耳。”
寿皇崩，点请上奔丧，许而不出，拜遗诏于重华宫。前后与侍从列奏谏请帝过宫者凡三十五疏，自上奏者又十六章，而奏疏重华，上书嘉王及面对口奏不预焉。宁宗嗣位，人心始定。拜点端明殿学士、签书枢密院事。上有事明堂，点扈从斋宫，得疾卒，年四十五。赠太保，谥文恭。
点天性孝友，无矫激崖异之行，而端介有守，义利之辨皎如。或谓天下事非才不办，点曰：“当先论其心，心苟不正，才虽过人，果何取哉！”宰相赵汝愚尝泣谓宁宗曰：“黄裳、罗点相继沦谢，二臣不幸，天下之不幸也。”
《乐安小陂罗氏十修族谱》文献
罗点，字春伯。六岁能文，登淳熙二年进士，第授定江节度推官，略迁校书郎兼国史院编修官。岁旱诏求言，点上封事谓：“今时奸谀日甚，论议凡陋无所可否则曰得体，与世浮沉则曰有谅，众皆默已独言则曰沽名，众皆浊已独清则曰立异。此风不革，陛下虽欲大有为于天下，未见其可也。自旱魃为虐，陛下祈群祠，赦有罪，会不足以感动？及朝求谠言，夕得甘雨，天心所示，昭然不诬。独不知陛下之求言，果欲用之否乎？如欲用之，则愿以上封事，反复详熟，当者审而后行，疑者咨而后决，如此则治。象曰：著而乱萌自消矣！”迁秘书郎兼皇太子官小学教授。宁宗时，以皇孙封“英国公”，点兼教授。至宁时不掇，左右请少憩，点曰：国公务孝不休，奈何以止之，又摭古劝戒为鉴古录以进。
高宗崩，孝宗在谅闇（暗）。皇太子参决庶务。点时以户部员外郎、皇太子侍讲，出使浙右，迁起居舍人改太常少卿兼侍立修注官，被命使金，告登宝位，会金国丧，迫点易金带。点曰：“登位，吉事也，必以吉服从事，有死而已，带不可易”。又诘点不当称宝位。点曰：“圣人大宝曰位，不加宝，位何以别至尊？”金人不能夺。上尝谓点：“卿旧为官僚，非他人比，有所欲言，毋惮启告。”点言：“君子得志尝少，小人得志尝多。盖君子志在天下国家，而不在一巳，行必直道，言必正论。往往不忤人主则忤贵，不近不忤，当路则忤，时俗小人，志在一巳，而不在天下国家，所行所言，皆取悦之道。用其所以取忤者，其得志鲜矣。用其所以取悦者，其不得亦鲜矣。若昔明主念君子之难，进则极所以主张而覆护之。念小人之难，退则尽以烛察而提防之。”
皇子嘉王，年及弱冠。点言：“此正亲师友，进德业之时，宜择端良忠直之士恭侍燕闲”，遂除（升）黄裳为翊善。又言：“人主忧勤则臣下协心，人主偷安则臣下解体，今道涂之言，皆谓陛下每日视朝，勉强听断，意不在事。宰执奏陈备礼应答，侍从庶僚备礼登封，而宫中燕游之乐，锡赏奢侈之费已腾，罹口强敌境，此声岂可出哉宫哉？”。
绍熙三年十一月，长至车驾朝贺重华宫，既而中辍，言：“自天子庶人，节序拜亲无有阙者，三纲五常所以甚大，不当以为常事，而忽之”。上过宫，意未决，点奏“陛下己涓日过宫，寿皇必引领以俟陛下，常人于朋友且不可以无信，况人主之事亲乎？今陛下久缺温情，寿皇欲见不可得，万一忧思成疾，陛下将何以自解于天下？”常召对便殿，点言：“近者中外相传，或谓陛下内有所制不能遽出，溺于酒色不恤政事，果有之乎？”上曰：“无是”。点曰：“臣固知之，窃意宫禁间或有缨拂之事，姑以酒自遣耳！夫闾阎（平民）匹夫，处闺门逆境，容有纵酒自放者，人主宰制天下，此心如青天白日，当风雨，雷电，即济之，余湛然虚明，岂容复纤芥停留哉”！上游未过宫，点又奏：“窃闻嘉王生朝，称寿禁中，以报劬劳之德，父子欢合宁不动心？”上念两宫延望之意。十一月，以不见听求去，不许。十二月，试兵部尚书。
五年四月，上将幸玉津园，点请先主过重华，又奏曰：“陛下为寿皇四十年一无问言，止缘初郊违豫，寿皇常至南内督过，左右之人自此谗间，遂生忧疑。以臣观之，寿皇与天下相忘人矣！今大臣同心辅政，百执事奉法循理，宗室戚里，三军万姓，皆无二志，设有离间，诛之不疑。乃若深居不出，久亏子道，众口谤诽，祸患将作矣！不可不虑”。上曰：“卿等可为朕调护之”。黄裳对曰：“父子之亲，何俟调护”。点曰：“陛下一出，即当释然”。上犹未行，点乃率讲官言之。上曰：“朕心未尝不思寿皇”。对曰：“陛下久缺定省，虽有此心，何以自白乎？”及寿皇不豫。点又随宰执班进谏，阁阊吏止之，点叱之而入。上拂衣，执引上裙丞前论，奏曰：“寿皇疾势巳危，不及今一见，后悔何及？”群臣随上入至福宁殿，内侍阖门众恸哭而退。越三日，点随宰执班起居诏独引，点又随宰执班：“迫切献忠，举措失礼，陛下赦而不诛，然引裾，亦故事也。”上曰：“引裾可也，何得辄入宫禁乎？”点引辛毗事，以谢且言。
寿皇止有一子，既付神器，惟恐见之不速耳。寿皇崩，点请上奔丧，许而不出，拜遗诏于重华宫，前后与侍从列奏，谏请帝过宫者凡三十五疏，自上奏者十六章，而奏疏重华上书嘉王，及面对口奏不与焉。宁宗嗣位，人心始定。拜点“端明殿学士，签书枢密院士”。上有事明堂。
点巵从斋中得疾，卒年四十五，赠太师太保，谥文恭。点天性孝友，无矫激崖异之行，而有守利义之辨，皎如或谓天下事非才不辫。点曰：“当先论其心，苟心不正，才虽过人，果何取哉”！宰相赵汝愚尝泣，谓曰：“黄裳、罗点相继沦谢，二臣不幸，天下之大不幸也”！曰：“彭龟年、黄裳、罗点以青宫师保之旧，尽言无隐。黄庶林大中不偏，守正不阿，进退欲如。此数臣者，皆能推明所学，务引君以当道，可谓粹然君子矣”！陈騤论事颇切时病，占体仁深于理学有足称者。然騤诋讥吕祖谦，至是赵汝愚、刘光祖为仇，而体仁能以朱熹、真德秀为师友，即其所好恶，而二人之邪正，于是可知焉。